РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број:

6. март 2023. године

Б е о г р а д

 На основу чл. 43. и 48. ст. 1. и 7. Закона о Високом савету судства („Службени гласник РС“, број 10/23), чл. 43. и 48. ст. 1. и 7. Закона о Високом савету тужилаштва („Службени гласник РС“, број 10/23) и члана 51. Пословника Народне скупштине („Службени гласник РС“, број 20/12 - пречишћен текст), Одбор за правосуђе, државну управу и локалну самоуправу, на Десетој седници одржаној 6. марта 2023. године, донео је

О Д Л У К У

о распореду разговора са кандидатима који испуњавају услове

за избор члана Високог савета судства и члана Високог савета тужилаштва

које бира Народна скупштина

 Разговори са кандидатима који испуњавају услове за избор члана Високог савета судства и Високог савета тужилаштва које бира Народна скупштина обавиће се у суботу, 11. марта 2023. године, у Малој сали Дома Народне скупштине, Београд, Трг Николе Пашића 13, према следећем распореду:

**09:00 – 11:30 Разговор са кандидатима који испуњавају услове за избор члана Високог савета судства**

1. Јелена Вучковић из Ниша

2. Драган Милићевић из Шапца

3. Чедомир Кокановић из Београда

4. Жикица Дроњак из Новог Сада

5. Никола Бодирога из Београда

6. Марина Грбић из Београда

7. Војкан Симић из Београда

8. Растко Брајковић из Београда

9. Драгутин Радосављевић из Крагујевца

10. Бранислав Манић из Београда

11. Виолета Денић из Ниша

**11:30 – 12:00 Пауза**

**12:00 – 13:30 Разговор са кандидатима који испуњавају услове за избор члана Високог савета тужилаштва**

1. Мирослав Ђорђевић из Београда

2. Душан Пурић из Београда

3. Предраг Ђетковић из Новог Сада

4. Весна Луковић из Новог Пазара

**13:30 – 14:00 Пауза**

**14:00 – 16:00 Разговор са кандидатима који испуњавају услове за избор члана Високог савета судства и члана Високог савета тужилаштва**

1. Владимир Симић из Београда

2. Александар Поповић из Београда

3. Срђан Стефановић из Београда

4. Ненад Тешић из Новог Београда

5. Јелена Глушица из Београда

6. Бојан Петровић из Београда

7. Наташа Делић из Београда.

О б р а з л о ж е њ е

 Одбор за правосуђе, државну управу и локалну самоуправу је, на Десетој седници, одржаној 6. марта 2023. године, сачинио листе кандидата који испуњавају услове за избор чланова Високог савета судства и избор чланова Високог савета тужилаштва које бира Народна скупштина, на основу пријава на Први јавни конкурс за избор чланова Високог савета судства које бира Народна скупштина и пријава на Први јавни конкурс за избор Високог савета тужилаштва које бира Народна скупштина.

 Чланом 48. став 7. Закона о Високом савету судства и чланом 48. став 7. Закона о Високом савету тужилаштва прописано је да Одбор објављује биографије кандидата који испуњавају услове за избор и распоред разговора са њима на интернет страници Народне скупштине.

 Одбор за правосуђе, државну управу и локалну самоуправу, на Десетој седници одржаној 6. марта 2023. године, утврдио је распоред разговора са кандидатима који испуњавају услове за избор за члана Високог савета судства и Високог савета тужилаштва које бира Народна скупштина, тако што је одлучио да се прво обави разговор са кандидатима који су поднели пријаву само за избор чланова Високог савета судства, потом са кандидатима који су поднели пријаву само за избор чланова Високог савета тужилаштва и, на крају, са кандидатима који су поднели пријаве за избор и чланова Високог савета судства и чланова Високог савета тужилаштва, тако да је донета одлука како је наведено у диспозитиву.

 ПРЕДСЕДНИК

 Владимир Ђукановић